Справка

# Бележки за зареждането

## Зареждане на батерията

- За безопасност използвайте само доставения захранващ кабел (за мрежов контакт) за зареждане на батерията.

- Бързодействието и безопасността не са гарантирани, ако използвате за зареждане нещо друго освен USB кабела и променливотоковия адаптер, предназначени за таблета, или специално предназначен за това променливотоков адаптер на Sony.

- В зависимост от околната температура или начина, по който използвате таблета, батерията може да не е заредена или зареждането да отнема дълго време.

- Не зареждайте батерията в близост до огън или на пряка слънчева светлина.

- Таблетът не се доставя напълно зареден.

- В батерията се натрупва топлина, докато се използва или зарежда. Това е нормално и не е повод за тревога. Ако таблетът или променливотоковият адаптер стане необичайно горещ, изключете таблета и извадете захранващия кабел (за мрежовия контакт) от променливотоковия адаптер.

- Батерията може да не се зарежда в зависимост от използвания компютър или конектора на съвместимото с USB устройство.

- Таблетът може да не се зарежда в зависимост от USB извода на компютъра или USB устройството.

## Разреждане на батерията

- След зареждане батерията постепенно губи своя заряд, дори ако не се използва. Ако бъде оставена неизползвана дълго време, зарядът на батерията може да се изчерпи. Препоръчваме батерията да се зарежда преди да се използва.

- Ако не използвате таблета продължително време, зареждайте напълно батерията на всеки шест месеца.

## Живот на батерията

- Животът на батерията зависи от използването, настройките и температурите.

## Остаряване на батерията

- Капацитетът на батерията постепенно намалява с постоянното зареждане и разреждане. В резултат на това животът на батерията може да се съкрати или батерията да не работи оптимално, дори когато е напълно заредена.