Справка

# Бележки за използването на функцията за Bluetooth

- Използването на функцията за Bluetooth може да е забранено от местните разпоредби в някои страни или региони.

- Функцията за Bluetooth може да не работи с някои устройства – това зависи от производителя или версията на софтуера, използвана от производителя. Проверете системните изисквания на устройството с Bluetooth, преди да го купувате.

Някои устройства с Bluetooth изискват удостоверяване (сдвояване), преди да установят връзка с друго устройство. Извършете процедурата за удостоверяване, преди да се свързвате с такова устройство.

- Устройствата с Bluetooth работят в честотния диапазон на 2,4 GHz, който се използва от най-различни устройства. Устройствата с Bluetooth използват технология за свеждане до минимум на радиосмущенията от устройства, които използват същия диапазон. Въпреки това радиосмущенията пак могат да доведат до по-бавни скорости на пренос на данни, да намалят обхвата на комуникациите или да ги направят невъзможни.

- Скоростта на пренос на данните и обхватът на комуникациите може да се различават в зависимост от следните условия:

- Разстоянието между комуникиращите устройства

- Наличието на препятствия между устройствата

- Околната среда (материала на стените и др.)

- Конфигурацията на устройствата

- Използвания софтуер

- Условията на сигнала

- Прекъсване на комуникациите може да възникне при някои условия на сигнала.

- Възможно е да възникнат смущения, ако функцията за Bluetooth и функцията за Wi-Fi на 2,4 GHz се използват едновременно. Това ще доведе до по-ниски скорости на пренос на данни или други проблеми.

- Големите файлове понякога могат да се повредят при продължително прехвърляне поради ограниченията на стандарта Bluetooth и условията на сигнала.

- Свързването на повече устройства с Bluetooth с таблета може да доведе до задръстване на канала и намалено бързодействие на устройствата. Това е нормално при технологията Bluetooth и не е признак за неизправност.

- Картината и звукът може да не са синхронизирани, ако възпроизвеждате видео на таблета със звуков изход от свързано устройство с Bluetooth. Това често се случва при технологията Bluetooth и не е признак за неизправност.

- Всички устройства с Bluetooth трябва да бъдат сертифицирани с процедурите, изисквани от Bluetooth SIG, за да бъде сигурно, че отговарят на стандарта Bluetooth. Дори да отговарят на стандарта Bluetooth, процедурите за работа може да се различават или да не е възможно да се прехвърлят данни в зависимост от характеристиките и спецификациите на отделното устройство.

- Звукът може да не се превключи между звуковото устройство с Bluetooth и вградения високоговорител, когато свържете или прекъснете връзката с устройството, докато работят някои приложения – например игри. Ако това се случи, излезте от приложението и рестартирайте устройството. Можете да избегнете този проблем, като превключите звука, преди да стартирате приложението.

- Звукът от някои приложения като игрите може да се забавя, когато се слуша през звукови устройства с Bluetooth, свързани с таблета. Ако това се случи, слушайте звука през вградения високоговорител или свържете звуково устройство към извода за слушалки на таблета, за да чувате звука.

- Ако изключите звуково устройство с Bluetooth, свързано с таблета, докато работи някое приложение – например игра, – приложението може вече да не работи нормално. Ако това се случи, излезте от приложението и рестартирайте таблета.

## Защита на Bluetooth

Безжичната технология Bluetooth има функция за удостоверяване, която ви позволява да изберете с кого ще комуникирате. С функцията за удостоверяване можете да забраните достъпа до таблета на анонимни устройства с Bluetooth. Първия път, когато две устройства с Bluetooth комуникират, трябва да се определи общ код (парола, необходима за удостоверяването), за да могат двете устройства да се регистрират. След като едно устройство бъде регистрирано, няма нужда кодът да се въвежда отново.
Таблетът ще бъде откриван от други устройства с Bluetooth само когато е конфигуриран да позволява откриване от такива устройства. Можете да зададете колко дълго таблетът да бъде откриваем и дали да се разрешава приемане след установяване на връзка, или не.
Свързана тема
Спецификации