Справка

# Ефективност на защитата от пръски

## Защита на таблета от пръски

Таблета има защита от пръски*1, равностойна на IPX4 (защитен срещу пръски вода от всички посоки) на IEC 60529 (степени на защита, осигурени от корпусите (код IP)), но не е напълно водоустойчив. Не използвайте таблета във вода и не пръскайте таблета с много вода.
Ако се ползва неправилно, вода може да проникне в таблета и да причини пожар, токов удар или повреда.
Имайте предвид следващите предупреждения преди да ползвате таблета.
*1 Защитата от пръски вода работи, ако таблетът е поставен на поставка, като например Sony поставка за таблети (SGPDS4, която се продава отделно и не се предлага в някои страни/региони), и всички капаци са напълно затворени.

### Течности, за които се отнася

- Защитен срещу чиста и чешмяна вода

- Не е защитен срещу други течности освен посочените по-горе (сапунена вода, вода, съдържаща препарати или соли за вана, шампоан, минерална вода, вода от басейн, морска вода и др.)

Ефективността на защитата от пръски е по измерванията, направени от Sony в посочените по-горе условия.
Имайте предвид, че неизправности, които са причинени от мокрене поради неправилна употреба, не са включени в гаранцията.

## Бележки за зареждането

### Доставеният променливотоков адаптер и USB кабел за мултипорт (SGPUC2) не са защитени от пръски.

Внимавайте да не пръснете вода върху променливотоковия адаптер.
Не използвайте променливотоковия адаптер с мокри ръце или когато таблетът е мокър. Това създава опасност от токов удар.
Имайте предвид следващите предупреждения, когато зареждате таблета.

- Не използвайте променливотоковия адаптер на мокро място.

- Таблетът не трябва да бъде мокър преди зареждане. Ако таблетът бъде намокрен с водни капчици, избършете всички капчици със суха кърпа, след което оставете таблета да изсъхне при стайна температура, преди да го зареждате.

## Предупреждения, когато таблетът се използва в кухня или други места с опасност от пръски

### Не използвайте таблета включен в променливотоковия адаптер.

Използвайте таблета със захранване от вътрешната батерия.
Ползване на променливотоковия адаптер с мокри ръце или когато таблетът е мокър може да създаде опасност от токов удар.

### Защитата от пръски е ефективна само ако всички капаци са напълно затворени.

Когато затваряте капаците, внимавайте малки външни предмети (например косми и пясък) да не попаднат в капаците. Ако вода проникне в извода за слушалки , избършете водата и оставете таблета на добре проветрено място, докато изсъхне напълно, преди да се опитате да го използвате.
Не оставяйте таблета на влажно място, като например баня или сауна.

### Не използвайте таблета с включени слушалки.

### Не използвайте таблета във вода и не го пръскайте с много вода.

Ако таблетът се измокри, избършете го с мека суха кърпа и др.

### Не допускайте течности като сапунена вода, шампоан, вода, съдържаща препарати или сол за вана, минерална вода, вода от басейн или морска вода да попаднат върху или вътре в таблета. Не позволявайте върху таблета да попаднат замърсявания като пясък или кал.

Ако нещо случайно попадне върху таблета, избършете го с мека суха кърпа. Не използвайте препарати, химикали или мокри кърпички и др. Не подсушавайте таблета с топъл въздух от сешоара, не го поставяйте във фурната и т.н.

### Не използвайте таблета на места със силни водни пръски.

Таблетът не е устойчив на вода под налягане. Излагането на таблета на вода под високо налягане – като от водопроводен кран или душ – може да доведе до неизправности.

### Не излагайте таблета на топлина, като например от топъл душ, сешоар или близо до топло място, като например готварска печка.

Таблетът не е топлоустойчив. Използвайте таблета при температури в диапазона от 5 °C до 35 °C.
Забележка

- Капакът за мултипорт е необходим за защитата от пръски. Оставяйте капака за мултипорт на сигурно място.

- Използвайте таблета с поставен капак за мултипорт и капак на гнездото за карта с памет SD. В противен случай няма да можете да се възползвате от защитата от пръски на таблета.

Свързана тема
Части и органи за управление