Справка

# Бележки за използването на функцията за Wi-Fi

- Използването на устройства за Wi-Fi може да е забранено от местните разпоредби в някои страни или региони.

- Устройствата за Wi-Fi работят в честотния диапазон на 2,4 GHz, който се използва от най-различни устройства. Затова устройствата за Wi-Fi използват технология за свеждане до минимум на радиосмущенията от устройства, които използват същия диапазон. Въпреки това радиосмущенията пак могат да доведат до по-бавни скорости на пренос на данни, да намалят обхвата на комуникациите или да ги направят невъзможни.

- Ако са включени едновременно функцията за Bluetooth и функцията на 2,4 GHz за Wi-Fi на таблета, това може да предизвика смущения и да доведе до по-бавни скорости на пренос на данни или други проблеми.

- За да използвате връзка по Wi-Fi, докато пътувате, може да е необходимо да сключите договор с доставчик на връзка по Wi-Fi.

- Скоростта на пренос на данните и обхватът на комуникациите може да се различават в зависимост от следните условия:

- Разстоянието между устройствата

- Наличието на препятствия между устройствата

- Конфигурацията на устройствата

- Условията на сигнала

- Околната среда (материала на стените и др.)

- Използвания софтуер

- Прекъсване на комуникациите може да възникне при някои условия на сигнала.

- Скоростта на пренос на данните, посочена в спецификациите, е теоретичният максимум и може да не отразява действителната скорост на пренос на данните.

- Действителната скорост на пренос на данните може да не бъде толкова висока, колкото посочената на таблета.

- Комуникации не могат да се осъществяват между честотните диапазони 2,4 GHz и 5 GHz.

- Скоростта на пренос на данните за устройства, работещи по IEEE 802.11g и IEEE 802.11n (2,4 GHz), може да бъде засегната от смущения, когато тези протоколи се използват с продукти, работещи по IEEE 802.11b. Също така продуктите, които използват IEEE 802.11g и IEEE 802.11n, автоматично намаляват скоростта на пренос, за да поддържат съвместимост с продуктите, работещи по IEEE 802.11b.

- Когато скоростта на пренос на данните не е толкова висока, колкото се очаква, промяната на радиоканала на маршрутизатора за Wi-Fi може да увеличи скоростта.

- Използвайте Wi-Fi в закрити помещения само с IEEE 802.11a/n (5 GHz).

Свързана тема
Спецификации