Справка

# Бележки за екрана

## Бележки за сензорния екран

- Таблетът използва капацитивен сензорен екран. Чуквайте екрана направо с пръст. Не го драскайте и не го чуквайте с остри предмети като игли, писалки или нокти. Сензорният екран не може да работи с писец.

- Ако чукнете сензорния екран с пръст в ръкавица, той може да не работи нормално или изобщо да не работи.

- Не поставяйте предмети върху сензорния екран на таблета.

- Ако сензорният екран бъде докоснат с нещо друго, освен с пръст, той може да не реагира нормално.

- Не поставяйте сензорния екран близо до други електроуреди. Електростатичните разряди може да доведат до неизправност на сензорния екран.

- Ако на сензорния екран има капчици или ако го докоснете с мокри пръсти, сензорният екран може да не реагира нормално.

- Не поставяйте сензорния екран във влажни места. Сензорният екран може да се повреди във влажни условия или ако бъде намокрен.

## Бележки за течнокристалния екран

- Не обръщайте течнокристалния екран към слънцето. Задължително закривайте пряката слънчева светлина, когато използвате таблета близо до прозорец.

- Използването на таблета при ниски температури може да доведе до появата на остатъчно изображение на течнокристалния екран. Това не е признак за неизправност. Екранът ще се върне към нормалното състояние, когато таблетът се върне при нормална температура.

- Течнокристалният екран може да се загрее по време на работа. Това е нормално и не е признак за неизправност.

- Течнокристалният екран е изработен по високопрецизна технология. Може обаче да видите черни точици и/или ярки точки (червени, сини или зелени) на течнокристалния екран. Това е нормален резултат от производствения процес и не е признак за неизправност.

- Течнокристалният екран е изработен от стъкло. Ако стъклото бъде повредено (пукнато и т. н.), не докосвайте сензорния екран и не се опитвайте да го поправите сами. Използвайте внимателно течнокристалния екран, защото той може да се повреди при изпускане или механичен удар. Не можем да дадем гаранция за повреди, предизвикани от неправилно използване от страна на клиентите.