Задача

# Поставяне/изваждане на карта с памет SD

Таблетът има гнездо за карта с памет SD. Можете да използвате това гнездо, за да прехвърляте данни в и от цифрови фотоапарати, видеокамери, музикални плейъри и други аудио-визуални устройства.

## За да поставите карта с памет SD

1. Отворете капака на гнездото за карта с памет SD.

1. Намерете гнездото за карта с памет SD.

1. Хванете картата с памет SD с контактите надолу и стрелката, сочеща към гнездото за карта с памет SD.

1. Внимателно плъзнете картата с памет SD в гнездото, докато щракне на място.

Забележка

- Внимавайте да не поставите карта с памет SD с грешна ориентация. Ако се опитате да я поставите обърната в гнездото със сила, можете да повредите гнездото. За повече подробности вижте ръководството на картата с памет SD.

## За да извадите карта с памет SD

1. Уверете се, че не се прехвърлят файлове.

1. Намерете гнездото за карта с памет SD.

1. Натиснете картата с памет SD докрай навътре и я пуснете.

Картата с памет SD ще излезе.

1. Хванете картата с памет SD и я издърпайте от гнездото.

Свързана тема
Съвместимост на картите с памет SD
Бележки за картите с памет SD
Импортиране/експортиране на съдържание от карта с памет SD