задача

# Зареждане на батерията

Батерията се зарежда, докато таблетът е включен в зарядното устройство. Времето за зареждане ще бъде различно в зависимост от това как използвате таблета.

1. Включете доставения USB кабел за мултипорт в променливотоковия адаптер.

1. Включете захранващия кабел (за мрежовия контакт) в променливотоковия адаптер.

1. Включете другия край на захранващия кабел в променливотоков (стенен) контакт.

1. Обърнете таблета и свалете капака за мултипорта.

Забележка

- Капакът за мултипорт е необходим за защитата от пръски. Оставяйте капака за мултипорт на сигурно място.

1. Включете USB кабела за мултипорт в мултипорта на таблета в показаната по-долу посока.

Индикаторът за зареждането показва състоянието на зареждане на батерията.
Съвет

- Използването на специалната поставка Sony (SGPDS2, продава се отделно) за таблета ви позволява да зареждате по-лесно батерията.

## Проверка на оставащия заряд в батерията/състоянието на зареждане

Можете да проверите оставащия заряд в батерията с иконата на лентата за състоянието на началния екран.
Индикаторът за зареждане показва състоянието на зареждане. Индикаторът за зареждането свети с различен цвят в зависимост от оставащия заряд в батерията.

Състояние на зареждането | Оставащ заряд в батерията | Състояние на индикатора
С променливотоковия адаптер | Нисък (0-15%) | Червен
Среден (16-89%) | Оранжев
Пълен (90-100%) | Зелен
Без променливотоковия адаптер | Нисък (0-15%) | Червен мигащ
Среден (16-89%) | Не свети
Пълен (90-100%) | Не свети

Забележка

- Индикаторът за зареждането мига в червено, когато нивото на батерията спадне и таблетът се нуждае от зареждане, за да продължи да работи.

Свързана тема
Части и органи за управление
Спецификации
Потвърждаване на изтеглянето или актуализиране на информацията на лентата за състоянието
Бележки за използването на променливотоковия адаптер
Бележки за зареждането